Geen Genzebe Dibaba op baan in Doha | Netwerk24
Genzebe Dibaba gaan nie haar slag in Doha wys nie. Foto: Getty Images
Die 28-jarige Dibaba, wat in 2015 die wêreldkampioen was en tans die wêreldrekordhouer in die 1 500 meter vir vroue is, het dié aankondiging op Instagram gemaak.
Sy het verlede maand in Zürich ligamente in haar regterhak beseer.
Dibaba was in 2015 in Beijing die wenner en het dieselfde jaar die wêreldrekord van 3:50:07 behaal.
"Ek gaan ongelukkig nie by die Wêreldkampioenskap in Doha kan wees nie. Ek werk reeds hard daaraan om sterker terug te keer!" skryf sy.
Sifan Hassan van Nederland, wat in Ethiopië gebore is, word nou as die gunsteling beskou vir dié item by die Wêreldkampioenskap wat van 27 September tot 6 Oktober gehou word. Faith Kipyegon van Kenia was in 2017, by die Wêreldbyeenkoms in Londen, die kampioen.